**KÚPNA ZMLUVA**

**uzavretá podľa ustanovení § 409 a násl. zák. č. 513/ 1991 Zb., obchodného zákonníka**

**medzi**

**Dodávateľ**

sídlo :

IČO :

DIČ :

IČ DPH :

bankové spojenie :

číslo účtu :

kontaktná osoba :

tel. :

email :

na strane jednej, ďalej ako „**predávajúci**“

a

**Objednávateľ**

sídlo :

IČO :

DIČ :

IČ DPH :

bankové spojenie :

číslo účtu :

kontaktná osoba :

tel. :

email :

na strane druhej, ďalej ako „**kupujúci**“

Podkladom pre uzatvorenie tejto zmluvy je ponuka úspešného uchádzača predložená zhotoviteľom na základe výzvy na predloženie cenovej ponuky podľa §117 zákona č. 343/2015 Z.z. o verejnom obstarávaní a o zmene a doplnení niektorých zákonov v rámci vyhlásenej zákazky **"...........................“.**

**Článok 1**

**Predmet zmluvy**

1. Predmetom zmluvy je záväzok predávajúceho dodať tovar v rozsahu a množstve, ktorý je bližšie špecifikovaný v Prílohe č. 1 zmluvy – rozpočet.
2. Kupujúci sa zaväzuje tento tovar od predávajúceho prevziať a zaplatiť zaň.
3. Súčasťou dodávky tovaru je jedna doprava na miesto určenia. Dopravu, v prípade preferencie dodávky tovarov na 2x z dôvodu skoršieho odobratia prvkov, ktoré sú naskladnené, si kupujúci zabezpečuje vo vlastnej réžii.

**Článok 2**

**Čas plnenia, miesto plnenia**

1. Predávajúci sa zaväzuje dodať kupujúcemu predmet kúpy do miesta plnenia **...........................**.
2. Predávajúci tovar kupujúcemu pripraví na prevzatie najneskôr do ............. dní od účinnosti tejto zmluvy.
3. Odovzdanie a prevzatie tovaru sa uskutoční medzi zástupcom predávajúceho a kupujúceho na základe výzvy predávajúceho telefonicky alebo mailom najmenej 3 dni pred dodávkou tovaru. Predávajúci a kupujúci sa dohodli, že dodávka tovaru sa bude považovať za splnenú dňom jej prevzatia. Za prevzatie sa považuje podpísanie Protokolu o odovzdaní a prevzatí tovaru oboma zmluvnými stranami.
4. Predávajúci je povinný umožniť kupujúcemu dôkladnú kontrolu množstva a kvality tovaru pri jeho prevzatí.
5. Kupujúci je povinný prevziať tovar. Kupujúci si vyhradzuje právo neprevziať nekvalitnú alebo nekompletnú dodávku.
6. K nadobudnutiu vlastníckeho práva kupujúcim dochádza jeho protokolárnym odovzdaním v zmysle bodu 2.3 tejto zmluvy.

**Článok 3**

**Cena a platobné podmienky**

1. Zmluvná kúpna cena je stanovená dohodou zmluvných strán a špecifikovaná v bode 3.2 tejto zmluvy na základe  prílohy č.1 k tejto zmluve. Kupujúci sa zaväzuje zaplatiť predávajúcemu dohodnutú kúpnu cenu.
2. Cena za dodávku tovaru:

Cena celkom v € bez DPH : ....................... €

DPH : ....................... €

**Cena celkom v € s DPH : .......................** **€**

1. Cena za dodanie tovaru bude uhradená kupujúcim predávajúcemu na základe faktúry, ktorá musí mať náležitosti riadneho daňového dokladu.

Predávajúci a kupujúci sa dohodli na úhrade faktúry v lehote splatnosti 60 dní od dátumu jej vystavenia. Faktúra bude vystavená dňom prebratia tovaru.

1. Kúpna cena je cenou maximálnou, a je vrátane dopravy do miesta plnenia a ďalších nákladov spojených s dodaním predmetu kúpy.

**Článok 4**

**Sankcie**

1. V prípade omeškania predávajúceho s dodaním tovaru je kupujúci oprávnený vyúčtovať predávajúcemu zmluvnú pokutu vo výške 0,05 % z kúpnej ceny tovaru za každý aj začatý deň omeškania. Predávajúci sa zaväzuje vyúčtovanú zmluvnú pokutu uhradiť. Náhrada škody týmto nie je dotknutá.
2. V prípade omeškania kupujúceho s úhradou faktúry je predávajúci oprávnený vyúčtovať zmluvnú pokutu vo výške 0,05% z fakturovanej ceny za každý aj začatý deň omeškania. Kupujúci sa zaväzuje vyúčtovanú zmluvnú pokutu uhradiť. Náhrada škody týmto nie je dotknutá.

**Článok 5**

**Záruka**

1. Záruka na tovar je 24 mesiacov odo dňa jeho odovzdania, t.j. dátumom uvedeným na Protokole o odovzdaní a prevzatí tovaru, podpísanom oboma zmluvnými stranami. Prípadná reklamácia musí byť konkrétna, zrozumiteľná a uplatnená písomne.
2. Predávajúci neručí za vady spôsobené nesprávnou manipuláciou a inštaláciou kupujúceho.

**Článok 6**

**Vyššia moc**

1. Zmluvní partneri budú o svojej zodpovednosti za oneskorené splnenie záväzkov, vyplývajúcich z tejto kúpnej zmluvy oslobodení, pokiaľ pri ich plnení vznikla prekážka účinkom vyššej moci.
2. V prípade vyššej moci sú zmluvní partneri povinní o začiatku a konci účinku vyššej moci informovať druhého partnera v priebehu 5 dní (faxom, emailom alebo telefonicky) od jej vzniku. Pri nesplnení tejto povinnosti sa nemôže zmluvný partner na účinok vyššej moci odvolávať.

**Článok 7**

**Záverečné ustanovenia**

1. Zmluva nadobúda platnosť podpísaním tejto zmluvy oboma zmluvnými stranami a účinnosť nadobudne až po splnení odkladacej podmienky, ktorá spočíva v tom, že dôjde k vydaniu kladnej správy z kontroly procesu verejného obstarávania kontrolným orgánom pre IROP. Zároveň je účinnosť naviazaná na zverejnenie kúpnej zmluvy na webovom sídle objednávateľa. Obe podmienky musia byť splnené súčasne, pričom rozhodujúci moment pre nadobudnutie účinnosti zmluvy je splnenie podmienky, ktorá bude naplnená ako druhá v poradí. Objednávateľ je povinný zmluvu zverejniť do siedmych pracovných dní odo dňa nadobudnutia jej platnosti.
2. Neoddeliteľnou súčasťou tejto kúpnej zmluvy sú prílohy:

Príloha č. 1 – Rozpočet – zoznam položiek

1. Všetky doplnky a zmeny tejto kúpnej zmluvy musia byť uskutočnené písomne a vyžadujú podpis zmluvných strán. Musia byť označované za dodatky zmluvy a priebežne číslované.
2. Táto zmluva je vyhotovená v štyroch (4) exemplároch, z ktorých dva (2) exempláre obdrží predávajúci a dva (2) kupujúci.
3. Dodávateľ je povinný strpieť výkon kontroly/auditu súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Zmluvné strany prehlasujú, že si túto zmluvu pred jej podpisom prečítali, že bola uzatvorená po vzájomných rokovaniach, podľa ich pravej a slobodnej vôle, určite, vážne a zrozumiteľne. Autentičnosť zmluvy potvrdzujú svojimi podpismi.

|  |  |
| --- | --- |
| V ................................... dňa:  **..................................................................**  **Štatutárny orgán**  **kupujúceho** | V ................................... dňa:  **................................................................**  **Štatutárny orgán**  **predávajúceho** |